CELEX: 32020D1401
Language: hr
Date: 2020-10-02 00:00:00
Title: Provedbena odluka Komisije (EU) 2020/1401 оd 2. listopada 2020. o privremenom odstupanju od Direktive Vijeća 66/401/EEZ u pogledu zahtjeva za stavljanje na tržište certificiranog sjemena (priopćeno pod brojem dokumenta C(2020) 6651) (Tekst značajan za EGP)

6.10.2020   
               
               
                  HR
               
               
                  Službeni list Europske unije
               
               
                  L 324/35
               
            
         PROVEDBENA ODLUKA KOMISIJE (EU) 2020/1401
         оd 2. listopada 2020.
         o privremenom odstupanju od Direktive Vijeća 66/401/EEZ u pogledu zahtjeva za stavljanje na tržište certificiranog sjemena
         
            
               (priopćeno pod brojem dokumenta C(2020) 6651)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 17. stavak 1.,
         budući da:
         
                     (1)
                  
                  
                     Iz informacija koje je Slovenija dostavila Komisiji proizlazi da su nepovoljni vremenski uvjeti tijekom sezone uzgoja 2018./2019. izazvali teške posljedice na uzgoj sjemenskih usjeva vrste inkarnatka (Trifolium incarnatum L.) namijenjenih proizvodnji osnovnog sjemena. Zbog toga u Sloveniji za žetvu 2020. nije bilo dostupno dovoljno osnovnog sjemena za proizvodnju certificiranog sjemena prve generacije.
                  
               
                     (2)
                  
                  
                     Druge države članice bile su djelomično suočene s problemima povezanima sa žetvom i nisu mogle zadovoljiti potrebe Slovenije za kategorijom osnovnog sjemena.
                  
               
                     (3)
                  
                  
                     S obzirom na te okolnosti javljaju se privremene poteškoće u općoj opskrbi certificiranim sjemenom inkarnatke. Te se poteškoće mogu prevladati samo tako da se u određenom razdoblju i podložno uvjetu o odgovarajućoj najvećoj količini dopusti stavljanje na tržište u Uniji certificiranog sjemena druge generacije inkarnatke proizvedenog u Sloveniji.
                  
               
                     (4)
                  
                  
                     Stoga bi ovom Odlukom trebalo odobriti stavljanje na tržište u Uniji certificiranog sjemena druge generacije inkarnatke proizvedenog u Sloveniji od certificiranog sjemena prve generacije, podložno određenim uvjetima i ograničenjima.
                  
               
                     (5)
                  
                  
                     Iz informacija koje je Slovenija dostavila Komisiji proizlazi i da je za otklanjanje tih poteškoća u opskrbi u razdoblju koje istječe 30. lipnja 2021. potrebna količina od ukupno 30 tona sjemena inkarnatke.
                  
               
                     (6)
                  
                  
                     Odstupanje ne sprečava primjenu ostalih uvjeta za stavljanje na tržište certificiranog sjemena inkarnatke, kako je utvrđeno u Direktivi 66/401/EEZ.
                  
               
                     (7)
                  
                  
                     Radi osiguranja njezine usklađene primjene država članica odmah bi trebala obavijestiti Komisiju i ostale države članice o količinama za koje je izdala odobrenje za stavljanje na tržište u skladu s ovom Odlukom.
                  
               
                     (8)
                  
                  
                     Primjereno je da Slovenija djeluje kao koordinator kako bi se osiguralo da ukupne količine sjemena stavljenog na tržište odobrene u skladu s ovom Odlukom ne premašuju najveću količinu koja je njome dopuštena.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            
               1.   Stavljanje na tržište u Uniji certificiranog sjemena druge generacije inkarnatke (Trifolium incarnatum L.) proizvedenog u Sloveniji od certificiranog sjemena prve generacije dopušta se u razdoblju koje istječe 30. lipnja 2021. i pod uvjetima navedenima u stavku 2.
            
            
               2.   Certificirano sjeme čije je stavljanje na tržište dopušteno u skladu s ovim člankom:
               
                           (a)
                        
                        
                           ne premašuje ukupnu količinu od 30 tona;
                        
                     
                           (b)
                        
                        
                           ispunjava sljedeće zahtjeve:
                           
                                       i.
                                    
                                    
                                       zahtjeve za certificirano sjeme prve generacije utvrđene u Prilogu II. Direktivi 66/401/EEZ;
                                    
                                 
                                       ii.
                                    
                                    
                                       predmetno sjeme prvotno je stavljeno na tržište u skladu s člankom 3. ove Odluke.
                                    
                                 
                     
         
         
            Članak 2.
            Države članice odmah obavješćuju Komisiju i ostale države članice o količinama za koje su izdale odobrenje za stavljanje na tržište u skladu s ovom Odlukom.
         
         
            Članak 3.
            Dobavljač sjemena koji želi staviti na tržište sjeme iz članka 1. dužan je zatražiti odobrenje od države članice u kojoj ima poslovni nastan ili u koju uvozi. Predmetna država članica odobrava dobavljaču stavljanje tog sjemena na tržište, osim ako:
            
                        1.
                     
                     
                        postoji dovoljno dokaza za sumnju u sposobnost dobavljača da na tržište stavi količinu sjemena za koju je zatražio odobrenje; ili
                     
                  
                        2.
                     
                     
                        ukupna količina odobrena za stavljanje na tržište premašila bi] najveću količinu predviđenu u članku 1. stavku 2. točki (a).
                     
                  
         
            Članak 4.
            
               1.   Države članice pružaju jedna drugoj administrativnu pomoć u primjeni ove Odluke.
            
            
               2.   Slovenija djeluje kao država članica za koordinaciju u vezi s člankom 1. stavkom 2. točkom (a).
            
            
               3.   Država članica koja zaprimi zahtjev na temelju članka 3. odmah obavješćuje Sloveniju o količini obuhvaćenoj zahtjevom. Slovenija odmah obavješćuje države članice od kojih je primila tu obavijest o tome bi li odobrenje rezultiralo premašivanjem najveće količine navedene u članku 1. stavku 2. točki (a).
            
         
         
            Članak 5.
            Ova je Odluka upućena državama članicama.
         
         
            Sastavljeno u Bruxellesu 2. listopada 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL 125, 11.7.1966., str. 2298/66.